La ciaveta USB o penna USB o pendrive la xe na memoria de massa picenina che se pol portar in giro facilmente e che se taca al computer doparando la porta USB. Ne la ciaveta i dati i xe memorizè inte na memoria , che la saria un zircuito semicondutor sul quale se pol imagazinar dati in forma binaria, mantegnendoli anca senza corente eletrica. Sicome no ghe xe parti che se move, le ciavete le resiste ben ai urti. N'altro vantagio xe che te pol dopararla su qualunque computer sensa dover instalar nissun driver. El protocòlo de trasferimento dati el xe defati suportà da tuti i prinsipali sistemi operativi: Windows, Linux e Mac OS X. Anca tanti letori MP3, sicome che i dòpara anca lori el stesso tipo de memoria , volendo i se pol doparar come ciavete par trasportar i dati invesse de la musica.